بلویندر سنگھ کا قتل

بلویندر سنگھ بھارتی ریاست تلنگانہ کے شہر کریم نگر سے تعلق رکھنے والا 24 سالہ ذہین کمپیوٹر انجنیئر تھا۔ اسے ریاست کی پولیس نے 22 دسمبر، 2015ء کو اس وقت گولی مارکر ہلاک کر دیا جب بلویندر سنگھ نے کسی گھریلو معاملے پر خفا ہو کر تلوار نکال لی اور اپنے ماں باپ، دو پولیس اہلکار اور سڑک کے لوگوں کو زخمی کر چکا تھا اور آپے سے باہر تھا۔

بلویندر سنگھ کا پس منظر 
بلویندر سنگھ بچپن سے تعلیم کے میدان میں سرفہرست تھا۔ اس نے میٹرک میں 98 فیصد، بارہویں (جسے مقامی طور پر انٹرمیڈیٹ کہا جاتا ہے) میں اس نے 95 فیصد اور ڈگری کی سطح پر اس نے 90 فیصد نمبرات حاصل کیے۔ اس نے ایم سی اے کا ارادہ کیا تھا اور اس کے داخلہ امتحان میں اس نے ریاستی سطح پر چھٹا مقام حاصل کیا۔ ایم سی اے کی تکمیل کے بعد اسے بنگلور کی ایک کمپنی میں ملازمت مل گئی تھی۔ بلویندر بھارتی سیول سروسیس امتحانات کے ابتدائی مرحلے میں صرف ایک نشان سے ناکام ہوا تھا، اس وجہ سے شدید ذہنی الجھن کا شکار تھا۔

قتل سے جڑے سلسلہ وار واقعات 
 صبح ساڑھے 6 بجے ایک گھریلو معاملے پر اختلاف رائے کے بعد بلویندر سنگھ نے اپنی ماں ستونت کور اور باپ اوتار سنگھ پر تلوار سے حملہ کر دیا۔ 
 وہ چیختے ہوئے باہر آیا اور سڑک سے گزرتی ایک کار پر حملہ کر کے اس کے آئینوں کو پھوڑ ڈالا۔ 
 وہ سڑک پر بے قابو گھومنے لگا اور رہ گیروں کو خوفزدہ کرنے لگا۔ 
 سوا 7 بجے وہ ایک آٹو ڈرائیور پر حملہ کر کے اسے زخمی کر دیا جو اسکول کے بچوں کو لے جا رہا تھا۔ 
 ساڑھے 7 بجے کانسٹیبل ایم ایم علی مقام پر پہنچ کر بلویندر کو دبوچنے کی کوشش میں خود زخمی ہو گئے۔ 
 7 بجکر 40 منٹ پر ہیڈ کانسٹیبل مالتیا بھی بلویندر کو پکڑنے کی کوشش میں خود زخمی ہو گئے۔ 
 7 بجکر 45 منٹ پر سرکل انسپکٹر وجے ساردھی مقام پر پہنچ کر بلویندر پر چلایا تاکہ ہیڈ کانسٹیبل مالتیا کو بچایا جاسکے۔ 
 8 بجے بلویندر کو گورنمنٹ کواٹرس ہاسپٹل لایا گیا جہاں اس کی حالت بگڑنے لگی۔ اسے اپولو ہاسپٹل لے جایا گیا جہاں علاج کے دوران وہ مرگیا۔

مذہبی منافرت کا مظاہرہ 
بلویندر سنگھ نے جب ایک آٹو ڈرائیور پر حملہ کیا تھا، تب اس نے آٹو ڈرائیور کو اس کی گاڑی سے باہر کھینچ کر نکالا تھا۔ آٹو میں صرف ایک اسکولی بچہ تھا، جسے ڈرائیور نے فرار ہونے کے لیے کہا۔ بلویندر نے ڈرائیور سے پوچھا کہ اس کے بال لمبے کیوں نہیں ہیں؟ ہندو دیوی دُرگا خون کیوں پیتی ہے؟ یہ پوچھتے ہوئے وہ تلوار سے ڈرائیور کے سر پر حملہ آور ہوا۔ ڈرائیور نے بڑی مشکل سے ہاتھ آگے کر کے خود کا دفاع کیا، حالانکہ اس دوران وہ زخمی بھی ہو گیا تھا۔

مقامی سکھوں کا احتجاج 
کریم نگر کے سکھ نوجوان اس قتل کے خلاف دھرنے پر بیٹھ گئے۔ ان کا دعوٰی تھا کہ گولی چلانا بالکل ہی غلط تھا اور اگر یہ بلویندر کو قابو میں رکھنے کے لیے ضروری ہی تھا تو گولی کو چلاکر بلویندر کے جسم کے نچلے حصے کو نشانہ بنانا چاہیے تھا۔

ریاستی حکومت کی فوری کارروائی 
مقامی میئر رویندر سنگھ نے تلنگانہ کے ریاستی وزیر رویندر سے صلاح و مشورہ کر کے حسب ذیل راحتی پیکیجز کا اعلان کیا:
 متوفی کے لیے پانچ لاکھ کا معاوضہ۔
 متوفی کے والدین کے علاج کے جملہ اخراجات ریاستی حکومت برداشت کرے گی۔
 دو بیڈروم، ہال اور باورچی خانے کا ایک فلیٹ حکومت کی جانب سے متاثرہ خاندان کو دیا جائے گا۔

ان اعلانات کے ساتھ ہی مذکورہ احتجاج ختم ہو گیا۔

بلویندر سنگھ اور اخلاق سیفی کے قتل 
بلویندر سنگھ اور اخلاق سیفی، دونوں ہی اقلیتی فرقوں سے وابستہ بھارتی شہری تھے۔ اخلاق سیفی کے قتل کا تفصیلی ذکر دادری میں بلوا، 2015ء میں موجود ہے جبکہ بلویندر سنگھ کے قتل کی جملہ تفصیلات کا ذکر اوپر گزر چکا ہے۔ ذیل کے جدول میں ان دونوں سانحوں کا تقابل کیا گیا ہے :

مزید دیکھیے 
 محمد اخلاق سیفی کا قتل
 نعمان اختر کا قتل

حوالہ جات

خارجی روابط 
 بلویندر سنگھ کی تباہ کاریوں سے متعلق ایک خبروں کے چیانل کا ویڈیو

2015ء کی وفیات
2015ء میں بھارت
2015ء میں قتل